tátpurā́ saṃjñápanājjuhoti svā́hā devébhya ityátha yadā prā́ha sáṃjñaptaḥ paśurityátha juhoti devébhyaḥ svāhéti purástātsvāhākr̥tayo vā́ anyé devā́ upáriṣṭātsvāhākr̥tayo 'nye tā́nevaìtátprīṇāti tá enamubháye devā́ḥ prītā́ḥ svargáṃ lokámabhívahanti te vā́ ete páripaśavye ityā́hutī sa yádi kāmáyeta juhuyā́dete yádyu kāmáyetā́pi nā́driyeta